**Ministru kabineta noteikumu projekta**

**„Grozījumi Ministru kabineta 2010.gada 23.marta noteikumos Nr.271 „Ekonomikas ministrijas nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekta „Grozījumi Ministru kabineta 2010.gada 23.marta noteikumos Nr.271 „Ekonomikas ministrijas nolikums”” (turpmāk – projekts) izstrādāšanas nepieciešamība izriet no Būvniecības likuma 6.panta septītās daļas, Ministru kabineta 2014.gada 30.septembra noteikumu Nr.576 „Būvniecības valsts kontroles biroja nolikums” 1.punkta, Ministru kabineta 2014.gada 6.augusta rīkojuma Nr.409 „Par valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību „Latvijas Garantiju aģentūra” un valsts akciju sabiedrības „Lauku attīstības fonds” akciju un kapitāla daļu ieguldīšanu akciju sabiedrības „Attīstības finanšu institūcija” pamatkapitālā” 1.1.apakšpunkta. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.Saskaņā ar Būvniecības likuma 6.panta septīto daļu par būvniecības nozari atbildīgās ministrijas padotībā ir Būvniecības valsts kontroles birojs un saskaņā ar Ministru kabineta 2014.gada 30.septembra noteikumu Nr.576 „Būvniecības valsts kontroles biroja nolikums” 1.punktu Būvniecības valsts kontroles birojs ir ekonomikas ministra pakļautībā esoša tiešās pārvaldes iestāde. Ekonomikas ministrs biroja pakļautību īsteno ar Ekonomikas ministrijas starpniecību. Projekts paredz saskaņot minēto normatīvo aktu regulējumu ar Ministru kabineta 2010.gada 23.marta noteikumiem Nr.271 „Ekonomikas ministrijas nolikums” (turpmāk - ministrijas nolikums), kuros tiek noteikts, ka Ekonomikas ministrijas padotībā ir Būvniecības valsts kontroles birojs.  2.Šobrīd ministrijas nolikuma 25.4.apakšpunkts noteic, ka ministrija ir valsts kapitāla daļu turētāja sabiedrībā ar ierobežotu atbildību „Latvijas Garantiju aģentūra”. Likuma „Par valsts un pašvaldību kapitāla daļām un kapitālsabiedrībām” 129.1 pants paredz valsts kapitāla daļu atsavināšanas veidu - ieguldot valsts kapitāla daļas citas valsts kapitālsabiedrības pamatkapitālā. Minētā panta pirmā daļa noteic, ka rīkojumu par valstij piederošo kapitāla daļu ieguldīšanu izdod Ministru kabinets.  Atbilstoši Ministru kabineta 2014.gada 6.augusta rīkojuma Nr.409 „Par valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību „Latvijas Garantiju aģentūra” un valsts akciju sabiedrības „Lauku attīstības fonds” akciju un kapitāla daļu ieguldīšanu akciju sabiedrības „Attīstības finanšu institūcija” pamatkapitālā” 1.1.apakšpunktam, kas noteic Ekonomikas ministrijai pienākumu kā sabiedrības ar ierobežotu atbildību „Latvijas Garantiju aģentūra” kapitāla daļu turētājai līdz 2014. gada 15. augustam ieguldīt sabiedrības ar ierobežotu atbildību „Latvijas Garantiju aģentūra” kapitāla daļas akciju sabiedrības „Attīstības finanšu institūcija” pamatkapitālā, par sabiedrības ar ierobežotu atbildību „Latvijas Garantiju aģentūra” kapitāla daļu turētāju kļuvusi akciju sabiedrība „Attīstības finanšu institūcija”. Ņemot vērā minēto ministrijas nolikumā nepieciešams svītrot 25.4. apakšpunktu. |
| 3. | Projekta izstrādē iesaistītās institūcijas | Projektu izstrādāja Ekonomikas ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretārs M.Lazdovskis

06.11.2014. 16:30

416

L.Ange, 67013042,

Laura.Ange@em.gov.lv